מי ינהג בדגם הראשון של ה-Model 3?
אילון מאסק
מי שיזכה לנהוג בדגם הראשון של ה-Model 3 הוא לא אחר מאשר אילון מאסק, שקיבל את זכות הראשוניות מ-Ira Ehrenpreis, משקיע וחבר הנהלה ב-Tesla, לרגל יום הולדתו ה-46. הרכב הראשון שייצורו הושלם הוא אחד מתוך 30 רכבים שייוצרו וינתנו לרוכשים עד סוף חודש יולי. בטסלה אומרים כי התכנון הוא לייצר עוד 1,500 רכבים עד ספטמבר, מספר שיתפח ל-20,000 רכבים מידי חודש עד דצמבר השנה, כלומר צפי של 240,000 רכבים מידי שנה. בסופו של דבר בפני טסלה עומדת משימה לא פשוטה מבחינת ייצור, מאחר ונכון לעכשיו התקבלו למעלה מ-400,000 הזמנות מוקדמות עם פיקדון של 1,000 דולר כל אחת. הצפי הוא שמרבית הרוכשים יקבלו את הרכב שלהם בשנת 2018.
אילון מאסק ינהג בדגם הראשון של ה-Model 3 של טסלה.